tomron87/hebrew-wikipedia-sentences-corpus huggingface dataset:
גראלט וסירי מגיעים למבצר "קאר מורהן", בית הספר למכשפים, שם גראלט פוגש בחברו אסקל אשר נושא עימו יד כרותה של מפלצת יער בשם "לשיי".
היד לאט לאט משתלטת על גופו של אסקל, והופכת אותו ללשיי בעצמו, דבר המאלץ את גראלט להרוג אותו.
כשהוא מבין שגם קאר מורהן אינו מקום בטוח יותר, מסכים גראלט לאמן את סירי בתורת הלחימה.11 (3)"What Is Lost"סירי ממשיכה את אימוניה בתורת הלחימה בזמן שווזמיר, המכשף הזקן והותיק ביותר במבצר, חוקר את תעלומת הלשיי.
גראלט מגלה לסירי כי היא ירשה כוחות עוצמתיים מאימה פאווטה.
יחד, הם יוצאים לצוד את הלשיי, אך במהלך הקרב מופיע מפלץ מרובה רגליים וגדול במיוחד, טורף את הלשיי ורודף אחרי סירי, והשניים נלחמים בו והורגים אותו.
ינפר מצליחה להגיע לארטוזה ונפגשת שם עם טיסאיה המייעצת לה לשמור על פרופיל נמוך עקב העובדה כי אחוות הקוסמים חושדת בה.
סטרגובור חוקר את ינפר, אך טיסאיה מחלצת אותה, ומתוודעת לכך שינפר איבדה את כוחותיה.
מועצת הקוסמים מגיעה לכלל החלטה כי על ינפר, "גיבורת הקרב בסוֹדֶן", להוציא להורג את קאהיר על מנת להוכיח את נאמנותה.
עם זאת, בזמן טקס ההוצאה להורג, מחליטה ינפר לשחרר את קאהיר לעיני הקהל ההמום, והשניים נמלטים.
פרנצ'סקה והאלפים מתיישבים בנילפגארד לאור הברית החדשה שנכרתה ביניהם, שם מגלים האלפים כי פרנצ'סקה הרה, דבר המעורר התרגשות רבה בקרב האלפים.12 (4)"Redanian Intelligence"הקוסמת טריס מריגולד מגיעה לקאר מורהן על מנת לסייע באימוניה של סירי.
טריס מגלה כי הלשיי והמפלץ מרובה הרגליים הגיעו, ככל הנראה, ממונולית.
סירי נזכרת כי במהלך הימלטותה מסינטרה, כוחותיה סייעו לה לנפץ מונולית ענק.
גראלט מחליט להסתייע באיסטרד, שמתגלה כחוקר מונוליתים עתיקים.
בינתיים, וזמיר מגלה כי בסירי זורם "דם קדמון" - דם אלפים רב עוצמה, ומחליט לנסות לקחת דגימה ממנו על מנת להשתמש בו לייצור מכשפים חדשים.
ינפר וקאהיר נמלטים אל העיר אוקסנפורט שבממלכת רדניה, שם מתרחש פוגרום כנגד אלפים.
במקום אחר ברדניה, נפגשת הקוסמת פיליפה אילהארט ברב-המרגלים סיגיסמונד דייקסטרה, המשרתים את מלך רדניה, והוגים תוכנית ללכוד מחדש את סינטרה.
הם לוכדים אלף בשם דארה ומשתילים אותו בנילפגארד כמרגל.
באוקסנפורט, ינפר פוגשת מחדש ביסקיאר, שעסוק בהברחת אלפים לסינטרה.
בעזרתו של יסקיאר, עולים ינפר, קאהיר ודארה על ספינה שתיקח אותם לכיוון סינטרה.
אולם מיד לאחר שהם נפרדים מיסקיאר, הם שומעים צרחה שמגיעה מכיוונו ומסיקים כי הם נקלעו לצרות.13 (5)"Turn Your Back"ריינס, קוסם המתממחה בקסמי אש, משתחרר מכלאו על ידי קוסמת מסתורית המצווה עליו לחפש את סירי.
ריינס לוכד את יסקיאר, המחולץ על ידי ינפר המפנה את קסמי האש של ריינס כנגדו וגורמות לכווייה מכוערת בפניו.
ינפר נלכדת בידי שומרי העיר, וממלמלת השבעה שתשגר אותה אל בקתתה של "האם בת-האלמוות" המצווה עליה למצוא את סירי ולקחת אותה אל מחוץ לסינטרה.
גראלט ואיסטרד יוצאים אל עבר המונולית המנופץ הסמוך לסינטרה, שם איסטרד משער כי המונוליתים משמשים מעין שער בין העולם הזה לעולם המפלצות, וכי נדרש כוח מסוים על מנת להפעיל את השערים על מנת לגרום למפלצות להגיח מהם.
באותה ההזדמנות, לומד גראלט מאיסטרד על כך שינפר עודה בחיים.
וזמיר מגלה לסירי את תוכניתו המסוכנת להשתמש בדמה על מנת לייצר דור חדש של מכשפים.
סירי מסכימה, בתנאי שהיא תהיה המועמדת הראשונה.
טריס מנסה תוכנית אחרת, ומבצעת טקס כישוף על מנת לגלות את מקורות כוחותיה של סירי.
במהלך הטקס למדה טריס על נבואת יתיליין העתיקה, לפיה באחרית הימים יקום צאצא לדם הקדמון אשר יחריב את העולם ויברא עולם חדש במקומו.
הכוח המתפרץ מסירי גורם למונולית שבסינטרה להתעורר, וממנו מגיח יצור מכונף ענק המאלץ את גראלט ואיסטרד להשתגר חזרה לקאר מורהן.
גראלט מופיע בדיוק בזמן לעצור את סירי מלהשתתף בניסוי של וזמיר.14 (6)"Dear Friend"גראלט וסירי מותקפים מחוץ לקאר מורהן על ידי היצור המכונף, הם מצליחים לקטול אותו, אך במהלך הקרב נהרגת סוסתו של גראלט, רואץ'.
בינתיים, ריינס מתגנב אל קאר מורהן, ולאחר שהוא מכניע את וזמיר וטריס, מצליח לגנוב מהמבצר חומרים הדרושים על מנת ליצור מכשפים חדשים.
גראלט מחליט לקחת את סירי אל מקדש "מליטליי" באלנדר על מנת שיסייעו לה לקבל שליטה על כוחותיה.
במקדש פוגשים השניים בינפר אשר הגיעה למקום זמן קצר אחריהם.
ינפר מספרת לגראלט כי יסקיאר בצרות, ושהם נרדפים על ידי קוסם האש, וגראלט מסיק מכך כי הקוסם מחפש אחר סירי.
בדיוק באותו רגע מופיע ריינס יחד עם חבורת מתנקשים, וגראלט מצווה על סירי וינפר להמלט בזמן שהוא נלחם נגדם.
ינפר מצליחה לגרום לסירי לפתוח פורטל על מנת להמלט מריינס אשר נעלם מהמקום כאשר הוא מגלה כי השתיים ברחו.
בינתיים בנילפגארד, פרנצ'סקה יולדת בן, התינוק האלפי הראשון מזה שנים רבות.
קאהיר מגלה לפרינג'ילה כי הקיסר אמהר עתיד לבקר בסינטרה.
איסטרד מגלה כי קיים קשר בין סירי לבין לארה דורן, לוחמת אלפית אגדית מימי קדם.
טריס מגלה לטיסאיה על "הדם הקדמון" שבסירי.15 (7)"Voleth Meir"גראלט משחרר את יסקיאר מהשבי, ובזמן זה יסקיאר מגלה לגראלט על כך שינפר איבדה את כוחותיה, ועל כך שהיא לעיתים נוהגת להיעלם לאחר אמירת משפט מסוים הנשמע כהשבעה.
גראלט, אשר מכיר את ההשבעה, מסיק כי ינפר כרתה ברית עם שדה עתיקת יומין בשם "וולת' מייר", הידועה בכינוי "האם בת-האלמוות", וניזונה מכאב וצער של בני אדם.
בזמן שהם יוצאים לצוד את השדה, פוגשים השניים בחבורת גמדים בראשות יארפן זיגרין.
התינוק של פרנצ'סקה, והיחס מצד הנילפגארדאים, מעורר אצל האלפים שאלות בנושא נאמנות לאימפריה לעומת נאמנות לגזע.
כאשר פרינג'ילה למדה מכך, היא מחליטה לנסות להיעזר בדודה ארטוריוס, הלועג לה באומרו כי מעולם לא היה לה כוח באימפריה.
פרינג'ילה הנזעמת משתמשת בכישוף המקפיא את הזמן, רוצחת ארבעה מהגנרלים, ומפתה את קאהיר להמליץ עליה בפני הקיסר.
באותו הזמן, דארה מחליט להפסיק לרגל עבור ממלכת רדניה.
טיסאיה מגלה לווילגפורץ על כוחותיה של סירי ובכך בוגדת באמונה של טריס.
ינפר לוקחת את סירי אל המונולית שבסינטרה, אך סירי מבינה שינפר מעוניינת להקריב אותה ומתפרצת מזעם על ינפר.
ההתפרצות משחררת את הכוח הנסתר של סירי ומושכת את תשומת ליבו של כוח סיור נילפגארדאי, אך הם ניצלים כאשר גראלט מגיע למקום יחד עם הגמדים של יארפן זיגרין.
גראלט מאלץ את ינפר לסייע לו לצוד את וולת' מייר, והיא משתמשת בהשבעה על מנת לשגר את השלושה לבקתה בה השדה שוכנת.
וולת' מייר משתמשת בכוחותיה של סירי על מנת לנפץ מונולית אשר היה חבוי בקאר מורהן במשך זמן רב, וממנו מגיחים מספר בסיליסקים שכנגדם צריכים המכשפים להילחם בזמן שגראלט ווזמיר מנסים להשתלט על סירי.
פרנצ'סקה וחבריה האלפים יוצאים לנקום בבני האדם, ובמסגרת זו מגיעים אל עיר ברדניה ומטילים כישוף רב עוצמה שקוטל תינוקות בעיר.
בעיצומו של הקרב העקוב מדם, ולאחר שניסיון של וזמיר להרוג את סירי על מנת לשחרר אותה מהשפעת השדה נכשל, מציעה ינפר להקריב את עצמה על מנת לשמש כמארחת לשד, בזמן שיתר המכשפים מביעים את רגשותיהם בפני סירי על מנת לסייע לה לקבל שליטה בחזרה על גופה.
התוכנית מצליחה, אך וולת' מייר משגרת את גראלט, ינפר וסירי לעולם מסתורי, בו וולת' מייר חוברת ל"ציידי הפרא", צבא הרוחות המסמל מוות והרס.
לפני שהשלושה משתגרים חזרה לעולמם, "ציידי הפרא" מאיימים עליהם כי יום יבוא והם ישימו את ידיהם על סירי.
ינפר מגלה כי כוחותיה חזרו אליה.
גראלט מבין כי סירי אינה בטוחה יותר בקאר מורהן.
מלכי הצפון מתאספים לאספה סודית ובמסגרתה הם מחליטים לשתף פעולה עם "אחוות הקוסמים" על מנת לצוד את סירי.
איסטרד מגלה לפרנצ'סקה על "הדם הקדמון" שבעורקיה של סירי, ופרנצ'סקה מבינה כי עתיד האלפים טמון בסירי.
הקיסר אמהר מגיע לסינטרה, ומגלה כי הוא הורה לקטול את תינוקה של פרנצ'סקה; לטענתו, הדבר יסייע לו למצוא את בתו.
בכך מתגלה לצופים העובדה כי הקיסר אמהר הוא למעשה דוני, אביה של סירי.
הנרי קאוויל כגראלט מריוויה – אחד המכשפים האחרונים ביבשת, הוא צייד מפלצות נודד, מאומן מגיל צעיר לצוד מפלצות.
ליאם המסוורת' כגראלט מריוויה (עונה 4).
פריה אלאן כסירילה, המכונה סירי – נסיכת ממלכת סינטרה ובעלת כוחות מיוחדים הטבועים בה מלידה.
נלקחת לאימוץ על ידי גראלט.
אניה צ'אלוטרה כינפר מוונגרברג – קוסמת עימה מקיים גראלט, בהפסקות, מערכת יחסים.
אנה שפר כטריס מריגולד – קוסמת ויועצת לפולטסט, מלך ממלכת טמריה.
ג'ואי בייטי כיסקיאר – משורר נודד וחברו של גראלט.
קים בודניה כוזמיר – המכשף הזקן ביותר שחי כיום, שימש כמורה דרכו של גראלט,
ג'ודי מיי כקלנת'ה – מלכת סינטרה וסבתה של סירי.
איימון פארן כקאהיר – אביר בשירות אימפריית נילפגארד, אמון על המצוד אחרי סירי.
רויס פירסון כאיסטרד – קוסם שהיה חניך בארטוזה יחד עם ינפר ומתיידד עימה.
ביורן הליונור הראלדסון כאייסט טווירסאך – מלך סינטרה, שמוצאו מאיי סקליגה.
אדם לוי כמאוסאק – דרואיד מאיי סקליגה, ויועץ לבית המלוכה של סינטרה.
מיאנה ביורינג כטיסיאה דה ורייס – ראש בית הספר לקוסמות בארטוזה.
מימי נדיווני כפרינג'ילה ויגו – קוסמת שלמדה בארטוזה עם ינפר, נשלחה להיות יועצת בממלכת נילפגרד.
ת'ריקה וילסון-ריד כסברינה – קוסמת שלמדה בארטוזה עם ינפר.
מאהש ג'אדו כווילגפורץ – קוסם רב עוצמה וכריזמטי שמבקש לאחד את הקוסמים.
אמה אפלטון כרנפרי – נסיכה לשעבר שהפכה לפורעת חוק.
כריסטופר היביו כניוולן – ידיד ותיק של גראלט, שודד שקולל וכתוצאה מכך הפך ליצור מפלצתי עם פני חזיר בר, ומאז מתגורר בגפו.
בזיל איידנבנץ כאסקל – אחד מאחיו של גראלט מריוויה.
פרידה גוסטבסון כמא ויסנה – אמו של גראלט מריוויה
במאי 2017 נטפליקס הכריזה על התחלת הפקה לעיבוד טלוויזיוני לזיכיון המכשף מאת אנדז'יי ספקובסקי.
בדצמבר 2017 נודע שלורן שמידט היסריך תכתוב את הסדרה.
בינואר 2018 הושלם התסריט לפרק הפיילוט.
באפריל 2018 נודע שהסדרה תצולם במרכז אירופה וכי העונה הראשונה תכלול 8 פרקים.
תחילה נודע במהלך שנת 2017 שאנדז'יי ספקובסקי ישמש כיועץ קריאטיבי, אך הסופר עצמו דחה כל מעורבות ישירה בפרויקט.
אף על פי שנפגש עם לורן שמידט היסריך באפריל 2018.
בספטמבר 2018 נודע על ליהוקו של הנרי קאוויל לתפקיד הראשי בסדרה.
ובאוקטובר אותה שנה לוהקו שאר צוות השחקנים הפקת העונה הראשונה יצאה לדרך ב-31 באוקטובר 2018 בהונגריה.
בסוף 2022 פורסם כי החל מהעונה הרביעית ליאם המסוורת' עתיד להחליף את הנרי קאוויל בגילום דמותו של גארלט מריוויה.
בינואר 2024, לורנס פישבורן לוהק לעונה הרביעית של הסדרה.
הוא יגלם את התפקיד של דמות בשם רג'יס.
צילומי הסדרה נערכו במרכז ובמזרח אירופה ובעיקר בבודפשט, הונגריה.
ב-7 באוקטובר 2025 נטפליקס פרסמה את הטריילר הרשמי לעונה הרביעית של הסדרה, שעלתה ב־30 באוקטובר.
הסרט עלה לשידור בכל הפלטפורמות של "נטפליקס" ב-23 באוגוסט 2021 הסרט היינו סרט אנימה שמהווה ספין אוף לסדרה.
שם הסרט הוא "המכשף: סיוטו של הזאב" .
יוצרת הסדרה, לורן שמידט היסריך, מעורבת בסרט החדש, ועל עבודת האנימציה הופקד "סטודיו מיר" הקוריאני שייצר עבור "נטפליקס" את הסדרות "האגדה של קורה" ו"וולטרון: המגן האגדי".
הסרט יתרכז במאבקו של מורו של גארלט המכשף ווזמיר (Vesemir) .
האתר Rotten Tomatoes נתן לסדרה ציון 62% בהתבסס על 91 ביקורות עם סיכום "אף על פי שעולמו של המכשף מרגיש לפעמים רק חצי-גמור, הנרי קאוויל מביא איתו כריזמה גדולה לסדרה השופעת באלמנטים של פנטזיה חתרנית והומור שחור."
מבקרים ביקרו את אופן כתיבת התסריט, את עיצוב הדמויות וחוסר רצינות והשקעה.
הסדרה השוותה לבי מובי עם אפקטים מיוחדים.
יש שאמרו שהסדרה מתיימרת להחליף את משחקי הכס, אבל כושלת בכך.
מבנה הסדרה, הדיאלוגים והדינמיקה זכו לביקורת שלילית.
שנהפרסקטגוריהמועמד (ים)תוצאהמקור2024פרס סאטורןסדרת האקשן/הרפתקאות/מתח הטובה ביותרהמכשףההופעה הטובה ביותר של שחקן/ית צעיר/ה בסדרת טלוויזיהפרייה אלןפרס בחירת הקהלתוכנית המדע בדיוני/פנטזיה של השנההמכשףפרס אמי אמנותי לבידור בפריים טייםאיפור התותבות הטוב ביותרמארק קולייר, דב ווטסון, סטיבן מרפי וג'וש ווסטון
המכללה למקרא היא מוסד לימודי פרוטסטנטי, יהודי-משיחי בנתניה.
המכללה נוסדה בירושלים בשנת 1990, ובשנת 2010 הועברה למיקומה הנוכחי.
המוסד הוקם על ידי חברי קהילת היהודים משיחיים ובתמיכת התנועה האוונגליסטית-פנטקוסטלית בישראל.
נשיא המכללה הוא הכומר ד"ר ארז צורף.
מטרתה המוצהרת של המכללה היא "להכשיר מנהיגים בשירות האל, ולהעניק הבנה ייחודית של השורשים היהודיים של האמונה בישוע".
המכללה איננה מוכרת על ידי המועצה להשכלה גבוהה בישראל כמוסד להשכלה גבוהה.
עם זאת המוסד זכה להכרה אקדמית מטעם גופים אוונגליסטיים בינלאומיים, בהם "המועצה האירופית אוונגלית לחינוך תאולוגי" ו"האגודה התאולוגית אוונגלית האסייתית" .
המכללה מציעה מסלולי לימודים לתואר ראשון ולתואר שני, אם כי המועצה להשכלה גבוהה אינה מכירה בה כמוסד אקדמי.
המכללה עוסקת בלימוד תאולוגיה, ארכאולוגיה, פרשנות ופילוסופיה.
כל המרצים והסטודנטים במכללה משתייכים לזרם היהדות המשיחית ומאמינים בעקרונותיו.
המכללה גם משמשת להכשרת מנהיגי קהילות, אותם היא מכנה "רועים רוחניים".
המכללה פתחה אפיק מיוחד בשם "צופן", המיועד לחיילים וחיילות בצה"ל המשתייכים לקהילה המשיחית.
מטרתו של אפיק זה לתת מענה למועמדים לשירות צבאי ולחיילים בסדיר והן להציע ליווי אישי, דתי וחברתי.
המכללה מפעילה תוכנית לתואר שני (.M.A) בלימודי יהדות בשיתוף פעולה עם .
ב-2012 חוותה המכללה קושי לרכוש את שתי הקומות העליונות של המבנה בו היא ממוקמת, בעל המקום דרש 1.3 מיליון שקלים, בעוד שלמכללה היה כרבע מהסכום בלבד.
בעזרת גיוס מהציבור, בין היתר באמצעות סרטון יוטיוב, גייסו את יתרת הסכום.
ביוני 2023 פרצה שריפה בבניין המכללה, ימים ספורים לאחר שקונצרט מטעם הקהילה שהיה אמור להתקיים בירושלים בוטל בגלל התפרצות אלימה של אנשי ארגון להב"ה וחרדים קיצוניים לאולם.
לטענת ארגון "יד לאחים" וחסידות חב"ד, המכללה משמשת כ"כר פורה" להפצת הנצרות בקרב יהודים ולניסיונות להמיר את דתם.
פעילות זו נקשרת לטענתם באמונה האוונגליסטית כי המרת יהודים לנצרות תחיש את שיבתו של ישו ויום הדין, שבו ייגאלו המאמינים ואילו יהודים שלא יתנצרו יושמדו במלחמת גוג ומגוג.
המכללה טענה כי אנשי "יד לאחים" מגיעים תכופות לכנסיהם ומשבשים אותם.
המכללה הממלכתית לכלכלה ומדעי הרוח של שירוואן (שם קודם: המכללה הפדגוגית עלי ביירמלי) היא מוסד לחינוך מיוחד באזרבייג'ן, הכפופה למשרד החינוך של אזרבייג'ן.
המכללה הוקמה ב-28 ביוני 1999 בעיר שירוואן על פי החלטת קבינט השרים של אזרבייג'ן והיא נקראה "המכללה הפדגוגית עלי בריימלי".
ב-9 במרץ 2006 החליט משרד החינוך בהצעת הקבינט לשנות את שמה של המכללה, וב-10 ביוני 2008 שונה שמה של המכללה ומאז היא נקראת "הממלכה הממלכתית לכלכלה ומדעי הרוח של שירוואן".
המכללה מכינה מומחים להתמחויות הבאות:
מורה לחינוך גופני (לבסיס חינוך תיכון כללי);
הוראת מידע (לבסיס חינוך תיכון כללי);
המכשף: סיוטו של הזאב הוא סרט פנטזיה אפל מונפש אמריקאי, שהופק על ידי לורן שמידט היסריך עבור שירות הזרמת המדיה "נטפליקס" ומשמש כסרט ספין אוף-פריקוול עבור הסדרה "המכשף".
הסרט עלה לשידור בכל הפלטפורמות של "נטפליקס" ב-23 באוגוסט 2021.
עלילת הסרט מתמקדת במקורותיו של מדריכו ומורו הרוחני, ובהמשך אף ידידו הקרוב, של גראלט, המכשף וזמיר.
מרי מקדונל – ליידי זרבסט
בינואר 2020, הודיעה נטפליקס כי עיבוד לסרט הנפשה שיהיה פריקוול עבור עלילות "המכשף" נמצא בפיתוח באולפן ההנפשה הדרום קוריאני סטודיו מיר.
המכשף: מקור הדם היא מיני-סדרת פנטזיה אמריקאית, שמופקת על ידי לורן שמידט היסריך עבור שירות הזרמת המדיה "נטפליקס" ומשמשת כפריקוול עבור הסדרה "המכשף".
עלילת המיני-סדרה עתידה להתרחש בעולמם של האלפים, 1,200 שנה קודם לאירועי "המכשף", ולגולל את סיפור יצירתו של אב הטיפוס הראשון לדמותו של "המכשף" – צייד מפלצות שניחן ביכולות מוגברות, ואת האירועים שהובילו ל"התלכדות"; אירוע קטליסטי במהלכו עולמותיהם של בני האדם, המפלצות והאלפים התמזגו והפכו לאחד.
סופיה בראון – איילה, לוחמת מובחרת שעזבה את שבטה ואת מעמדה על מנת להתפרנס כזמרת נודדת, אך נאלצת לשוב להילחם בעקבות שינויים אדירים ביבשת.
לורנס או'פוראיין – פיאל, לוחם שמחפש נקמה וגאולה ברחבי היבשת לאחר שנותר חסר מנוח בעקבות מותו של אדם הקרוב אליו בשדה הקרב.
מישל יאו – סקיאן, לוחמת אלפית והאחרונה מבני שבטה, שיוצאת למסע קטלני ברחבי היבשת אחר חרב עתיקה שהייתה מקודשת לשבטה.
פיתוחה והפקתה של המיני-סדרה הוכרזה לראשונה על ידי נטפליקס במהלך כנס "קומיק-קון בבית", שנערך וירטואלית בעקבות התפרצות מגפת הקורונה.
ב–25 בינואר 2021, נמסר על ליהוקה של ג'ודי טרנר-סמית' לתפקיד ראשי בגילום דמותה של איילה.
עם זאת, באפריל 2021, נמסר כי טרנר-סמית' עזבה את הפקת הסדרה בעקבות בעיות בלוח הזמנים שלה, שנוצרו בעקבות דחיית צילומי המיני-סדרה לאור התפרצות מגפת הקורונה.
ב-26 במרץ 2021, נמסר כי לורנס או'פוראיין לוהק לתפקיד ראשי בדמותו של פיאל.
בתחילת יולי 2021, נמסר כי מישל יאו לוהקה לגילום דמותה של סקיאן.
ב-8 ביולי 2021, נמסר על ליהוקה של סופיה בראון, שתחליף את טרנר-סמית' בתפקיד.
צילומי המיני-סדרה החלו באוגוסט 2021.
בבחירת המארחת לאולימפיאדת קיץ 2032 נבחרה בריזבן שבאוסטרליה, כמארחת הצפויה, שהוסמכה רשמית על ידי הוועד האולימפי הבינלאומי יומיים לפני אולימפיאדת טוקיו ב־21 ביולי 2021 בטוקיו, יפן.
המסמך מציע כי בבריזבן יהיו 21 אולמות לתחרויות, בגולד קוסט ובסאנשיין קוסט יהיו חמישה אולמות, כאשר שבעת המקומות הנותרים יהיו בדרום מזרח קווינסלנד.
ראש עיריית בריזבן, גרהם קווירק, שם דגש על הצורך להפוך את המשחקים ליעילים באמצעות שימוש חוזר במתקנים קיימים ושימוש באירוע כזרז לתשתיות וליצירת מקומות עבודה.
מחקר היתכנות שהתפרסם צפה כי יהיה צורך בכספים פדרליים בסך 900 מיליון דולר אוסטרלי בכדי לסייע לארח את המשחקים האולימפיים והפאראלימפיים בשנת 2032. ב-1 ביולי 2019 הודיע ראש ממשלת אוסטרליה סקוט מוריסון כי הממשלה הפדרלית תתמוך רשמית בהצעה האולימפית בקווינסלנד.
ב־24 בפברואר 2021 נבחרה בריזבן על ידי הוועד האולימפי הבינלאומי.
לעיר מועמדת מועדפת לאירוח אולימפיאדת 2032. ב־10 ביוני 2021 דווח כי בריזבן אמורה לקבל את הזכויות לארח את המשחקים האולימפיים עד 21 ביולי 2021, מה שבסופו של דבר אכן קרה.
היא הפכה לעיר המארחת הראשונה שזכתה בהצעה ברוב מוחלט של 72 תומכים 5 מתנגדים ו-3 נמנעים.
דבר שלא קרה מאז אולימפיאדת לוס אנג'לס ב-1984.
אלו הערים שהתמודדו על אולימפיאדת הקיץ 2032 ולא התקדמו לאישור דירקטוריון הוועד האולימפי הבינלאומי.
כל אחת מהן לקחה חלק בדיאלוג ממוקד עם הוועד האולימפי הבינלאומי והוועד האולימפי של מדינותיהן:
מדינת נורדריין-וסטפאליה בגרמניה חשפה תוכנית לארח את משחקי 2032 ב-13 ערים.
המטרופולין הגדול בגרמניה ובין הגדולים באירופה עם 11 מיליון תושבים.
הערים שהופיעו היו דיסלדורף, דורטמונד, קלן, בון, אאכן, דיסבורג, אסן, גלזנקירכן, קרפלד, לברקוזן, מנשנגלדבך, אוברהאוזן ורקלינגהאוזן.
מעל 90% מהמתקנים הנדרשים כבר קיימים, כולל 16 אצטדיונים עם קיבולת של יותר מ-30,000 מושבים, וגם 24 אולמות ספורט גדולים.
זו גם הפעם הראשונה שבה הצעה כוללת מספר כה גדול של ערים.
שלוש מהערים הללו (דורטמונד, קלן וגלזנקירכן) אירחו כבר את מונדיאל 2006. בדומה לאולימפיאדות קודמות שנערכו בגרמניה, תחרויות השיט יתקיימו בקיל כ-400 קילומטרים צפונית לחבל, ו-80 קילומטרים צפונית להמבורג שהייתה גם בהצעה של המבורג לאירוח המשחקים ב-2024. הצעה ממנה פרשה.
הבעיה עם ההצעה זה שאין בחבל אצטדיוני אתלטיקה בגודל מספק, וכן אף על פי שמדובר בערים לא תיירותיות, אין בהן כמות גדולה של בתי מלון.
היו גם הצעות להרחבת אצטדיונים זמנית לעד 50,000 צופים, שיפורקו לאחר המשחקים או צמצומם בהתאם לצרכים המקומיים.
האפשרות הפוטנציאלית היחידה היא הרחבתו של אצטדיון ריין אנרגי, האצטדיון הביתי של פ.צ.
קלן, מ־50,000 ל-73,000 מושבים, מה שמקנה לו מספיק קיבולת לתחרויות האתלטיקה.
ניתן להשיג זאת באמצעות פלטפורמת כיסוי זמנית של יציע תחתון לעד 40,000 איש, בדומה להרחבת הקיבולת בהאמפדן פארק במשחקי חבר העמים 2014 בגלאזגו.
ללא קשר למקום האתלטיקה הנבחר, המקום הסביר לטקסים בדומה לריו 2016 בו גם מגרש האתלטיקה לא שימש לטקסים נשאר אצטדיון הכדורגל זיגנאל אידונה פארק בדורטמונד עם 65,000 מושבים.
ב־17 ביוני 2019 הודיע ראש עיריית מדריד כי יבדוק הצעה למשחקי 2032. שיהיו כ-40 שנים לאחר אולימפיאדת 1992 שהתקיימה בברצלונה ו-50 שנה למונדיאל 1982. זה יהיה גם אירוע הספורט המלכותי הראשון שעבורו הן מדריד והן ברצלונה יהיו ערים מארחות.
במדריד אין מקומות לספורט ימי או ולודרום, וגם לא אצטדיון אתלטיקה קבוע גדול.
את תחרויות האתלטיקה ניתן לקיים באצטדיון ונדה מטרופוליטנו עם הסבה.
במהלך פגישה עם נשיא הוועד האולימפי הבינלאומי, תומאס באך, נשיא הוועד האולימפי ההודי, נרינדר בטרה, הביע את התעניינותה של הודו לארח את אולימפיאדת הקיץ 2032. בתגובה אמר באך כי הודו יכולה לארח את האירוע אך המליץ להמתין עד שמתחיל הליך ההתמחרות.
מתחם ספורט בן 230 דונם באחמדאבאד, נמצא נכון ל-2021 בבנייה, מתחם שעשוי לארח את המשחקים האולימפיים.
עלות המתחם היא 630 מיליון דולר אמריקאי.
הצעות נוספות ניתנו על ידי דוחה, וג'קרטה.
על סמך ניסיון שלהן באירוח אירועים בינלאומיים גדולים.
המכשף: הסירנות מהמעמקים הוא הוא סרט פנטזיה אפל מונפש אמריקאי שהופק על ידי לורן שמידט היסריך עבור שירות הזרמת המדיה "נטפליקס" ועלילתו מתרחשת במהלך עונתה הראשונה של הסדרה "המכשף".
הסרט עלה לשירות ב-11 בפברואר 2025.
דאג קוקל – גראלט מריוויה
אניה צ'אלוטרה – ינפר מוונגרברג
כריסטינה רן – אסי דייבן
בספטמבר 2021, במהלך אירוע ה של שירות הזרמת המדיה "נטפליקס", הוכרז לראשונה על פיתוחו של סרט אנימה עלילתי שני לאחר פיתוחו והפצתו של הסרט "המכשף: סיוטו של הזאב".
בחודשים שלאחר מכן, הצהיר המפיק טומק בגינסקי כי עלילת הסרט תתבסס ישירות על נובלה של אנדז'יי ספקובסקי שנכתבה במסגרת סדרת "המכשף", בניגוד לכתיבת עלילה מקורית על בסיס אירועים שנרמזו עליהם על ידי ספקובסקי לאורך הסדרה.
בנובמבר 2023, עם חשיפת הקדימון הראשון לסרט, נחשף כי עלילת הסרט תתבסס על הנובלה "קורבן קטן" מתוך "חרב הגורל" וכי על עבודות הפיתוח וההנפשה הופקדו אולפני ההנפשה הדרום-קוריאניות "סטודיו מיר", "Platige Image" ו-"Hivemind" – שעבדו בעבר על הסרט "סיוטו של הזאב".
בנובמבר 2023, נמסר כי את דמותו של גראלט מריוויה ידבב דאג קוקל, אותו דיבב בעבר בסדרת משחקי המחשב "The Witcher"; לאחר שהנרי קאביל, שגילם את דמותו למשך שלוש עונותיה הראשונות של סדרת הטלוויזיה, פרש עקב אי-הסכמות על פיתוח הדמות ועלילת הסדרה.
בנוסף, נמסר כי ג'ואי בייטי ואניה צ'אלוטרה ישובו לדבב את דמויותיהם של יסקיאר וינפר מוונגרברג, ועל הצטרפותה של כריסטינה רן הצטרפה לצוות המדבבים.
המכשפות הייתה להקת רוק ישראלית שהוקמה בשנת 1992 על ידי ענבל פרלמוטר.
יחד עם יפעת נץ ויעל כהן, הלהקה הוציאה לאור שלושה אלבומי אולפן.
סולנית וגיטריסטית הלהקה, ענבל פרלמוטר, נהרגה בתאונת דרכים בשנת 1997.
בשנת 2012 חזרה הלהקה לפעול בהרכב שונה, תחת השם המחשפות.
הלהקה החלה להופיע במועדונים בישראל בסוף שנת 1992, ותחילת הצלחתה הייתה בפסטיבל עין גב שהתקיים בכנרת ב-1993, ובו ביצעה גרסת פאנק לשירו של מרדכי הוניג "קסם על ים כנרת", והפתיעה את המנחה של הפסטיבל נעמי שמר שהגיבה בהומור: "היהפוך כושי עורו?
גרסה זו הוקלטה באפריל של אותה השנה ויצאה בתקליט שדרים שפרלמוטר ציירה את עטיפתו.
בתחילת 1994 יצא אלבומה הראשון של המכשפות שנקרא "עד העונג הבא".
ענבל פרלמוטר כתבה והלחינה את כל השירים, פרט ל"ציפור" (כתבה יעל כהן) ול"מתח מיני" (כתבה יפעת נץ).
על העיבוד וההפקה המוזיקלית של האלבום הופקדה קורין אלאל.
האלבום נחשב כאלבום רוק נשי ואנרגטי שזכה להצלחה רבה ואף זכה בתקליט זהב.
בשנת 2018 זכה האלבום במקום השני במצעד האלבומים הנשיים הגדולים בישראל שנערך באתר וואלה.
אחרי הוצאת האלבום הופיעה הלהקה בעשרות הופעות ומועדונים, חלקן בימי שישי ב-13 בחודש תחת הכותרת "ליל המכשפות".
בהופעות אלו השתתפו זמרות אורחות כמו קורין אלאל, אלונה דניאל ודנה ברגר.
במרץ-אפריל 1995 הלהקה הקליטה את אלבומה השני שנקרא "זמנים מוזרים", הפעם בעיבוד והפקה של הלהקה.
פרלמוטר כתבה והלחינה את שירי האלבום, פרט ל"מרדף לא ידוע" שאותו כתבה יעל כהן.
לחלק מהשירים צולמו קליפים בפריז.
האלבום זכה להצלחה פחותה, אך עם הזמן שירי האלבום התקבלו וכיום שני האלבומים נחשבים לתור הזהב של הלהקה.
המכשפות המשיכו להופיע בתדירות גבוהה בין השאר במופע בקיסריה, כחימום להופעתה של ביורק, ובאמפי ווהל עם אוהד נהרין.
באפריל 1996 יצא מיני-אלבום בשם "המכשפות מתכסות" ובו כל גרסאות הכיסוי שהקליטה הלהקה מתחילת דרכה, ובשיתוף פעולה עם אמנים אחרים בהם קורין אלאל, אלונה דניאל, וניק קייב שהקליט עם הלהקה את שירו "Shivers" בזמן שהותו בארץ לשם הופעה.
הקלטה זו היוותה אירוע חשוב במוזיקה הישראלית.
בנוסף הופיע יואב קוטנר בתקליט בשיר סמוי.
הלהקה רצתה להוסיף את השיר "Sweet Dreams", אך הוצאתו נאסרה על ידי אנני לנוקס מיוריתמיקס.
כמחאה, פרלמוטר הפיצה את השיר בקלטת מחתרתית שהיא עיצבה את עטיפתה וכתבה בה "חרא זכויות", משפט שעורר סערה רבה.
אחרי הוצאת האלבום הלכה פעילות הלהקה ונמוגה, ללא הודעה רשמית על פירוק, וההופעה האחרונה של הלהקה התקיימה בספטמבר 1996.
ב-2 באוקטובר 1997 תוכננה הופעת קאמבק של המכשפות במועדון הלוגוס בתל אביב שלא התקיימה בסופו של דבר, וזאת בגלל שיום לפני ההופעה סולנית הלהקה פרלמוטר נהרגה בתאונת דרכים.
לאחר מותה של ענבל פרלמוטר
בשנת 1999 יצא האלבום המכשפות - האוסף הכפול, ובו דיסק אחד עם מיטב להיטיהן (17 שירים ושני קליפים) ודיסק שני עם הקלטות מהופעות (13 שירים וקליפ אחד).
בשנת 2004 החלו יפעת נץ, יעל כהן וליעד שר (חברתה של יעל כהן ללהקתה הנוכחית ליידיD) במופע מחווה למכשפות שנקרא "שני שלישים מכשפות ושליש".
המופע סיפר את סיפורה של הלהקה מרגע הקמתה ועד סופה הכואב, והורכב משלושה חלקים.
החלק הראשון הוא שילוב של שירים וטקסטים, וכלל בתוכו עשרה שירים נבחרים של המכשפות וקטעי משחק שתיארו דיאלוגים בין ענבל וחברותיה ללהקה.
בחלק השני של המופע הוקרן סרט של עשר דקות על המכשפות שכלל ראיונות וקטעים מהופעותיהן.
החלק השלישי הציג המשכיות, ובו עלו יעל ויפעת לארבעה שירים, כל אחת עם להקתה.
המופע הסתיים עם השמעת שיר של פרלמוטר.
בשנת עלייתו נכלל המופע בסל התרבות של משרד החינוך והוצג בבתי ספר רבים ברחבי הארץ.
זאת עקב המסרים החדים שכלל נגד תאונות דרכים ושימוש בסמים.
ב-2005 נפתח המופע גם לקהל הרחב.
בשנת 2012 הלהקה חזרה לפעול כרביעייה שכוללת את מלי שלום, ליעד שר, יפעת נץ ויעל כהן, תחת השם החדש והסמלי המחשפות.
בשם זה הוחלפה האות כ' באות ח', כדי להדגיש שפרלמוטר היא החברה החסרה בהרכב.
הרביעייה, הוציאה לרדיו שני שירים: גרסה חדשה ל"עד העונג הבא" ושיר חדש ששמו "לגעת בשמיים".
בתחילת 2013 קרן ברנר הצטרפה כגיטריסטית הלהקה במקומה של ליעד שר.
באותה שנה הופק פרק בסדרה התיעודית "האלבומים" בעריכת יואב קוטנר ובבימוי אבידע ליבני שהתמקד בהפקת אלבום הבכורה של הלהקה.
הפרק שודר לראשונה בערוץ 8 בדצמבר אותה שנה.
בשלהי 2013 הצטרפה חן יאני כסולנית הלהקה, היא החליפה בתפקיד את מלי שלום.
"המחשפות" מקליטות שירים חדשים בהפקתה המוזיקלית של קורין אלאל.
ענבל פרלמוטר - גיטרה, שירה, לחן ומילים (רוב השירים).
יפעת נץ - בס, קולות, מילים (שיר אחד).
יעל כהן - תופים, קולות, מילים (שני שירים) (החליפה את גל אשכנזי שפרשה מהלהקה).
גל אשכנזי - תופים (הייתה המתופפת בתחילת דרכה של הלהקה עד שהחליטה לפרוש.
את מקומה תפסה יעל כהן).
יפעת נץ - בס, קולות, מילים.
יעל כהן - תופים, קולות, מילים.
קרן ברנר - גיטרה (מחליפה את ליעד שר שפרשה מהלהקה).
חן יאני - שירה (מחליפה את מלי שלום שפרשה מהלהקה).
ליעד שר - גיטרה (הייתה הגיטריסטית בתחילת דרכה של הלהקה עד שהחליטה לפרוש.
את מקומה תפסה קרן ברנר).
מלי שלום - שירה (הייתה הסולנית בתחילת דרכה של הלהקה עד שהחליטה לפרוש.
את מקומה תפסה חן יאני).
המכשפות - האוסף הכפול (1999)
"המכשפות - האוסף הכפול" הוא אלבומה האחרון של להקת הרוק הישראלית "המכשפות".
אלבום זה מורכב בחלקו הראשון מאוסף שירי הלהקה שהופיעו כולם בשלושת אלבומיה הקודמים שיצאו בין השנים 1994–1996, וכן שתי רצועות וידאו קליפ שצולמו בשנת 1995 ו-1999. חלקו השני של האלבום מכיל שירים שהוקלטו במהלך הופעות הלהקה באשדוד, הוד השרון, חיפה ותל אביב, וכן רצועת וידאו קליפ.
האלבום שיצא לאחר מותה של סולנית הלהקה ענבל פרלמוטר, היווה למעשה את אקורד הסיום של להקת "המכשפות".
בחוברת האלבום מצורפים טקסטים על הלהקה וחשיבותה מאת יואב קוטנר, נגה טל-דואניס, יעל כהן וליליאן שוץ.
להתעורר בבוקר ולשנוא את עצמך
חיה בתוך קופסה - בהשתתפות קורין אלאל
Shivers - בהשתתפות ניק קייב
קסם על ים כנרת - בהשתתפות דנה ברגר
זן נדיר - בהשתתפות קורין אלאל
Sweet Dreams (Are Made of This) - בהשתתפות קורין אלאל ודנה ברגר
עד העונג הבא - בהשתתפות דנה ברגר, אסי לוי ורונה קינן
המכשפות הוא ספר ילדים פופולרי מאת הסופר הבריטי רואלד דאל.
האיורים צוירו על ידי קוונטין בלייק, שאייר את רוב ספריו של דאל בגרסה האנגלית.
הספר יצא לאור בשנת 1983, ובעברית יצא בשנת 2003 ב"סדרת מרגנית" של זמורה ביתן.
הספר עובד לסרט ילדים מצליח בשנת 1990, "המכשפות", בכיכובה של אנג'ליקה יוסטון בתפקיד המכשפה הראשית העולמית.
למרות הביקורות החיוביות, הסרט לא זכה להצלחה, ואף קיבל ביקורת חריפה מדאל עצמו, שהצהיר את שנאתו לסרט ובפרט את סיומו, שהיה שונה מאוד מהסיום שנתן לספר.
ב-2020 יצא גרסה נוספת לסרט בבימויו של רוברט זמקיס, ובהשתתפותם של אן האת'וויי וכריס רוק.
ילד אנגלי, שהוריו נהרגו בתאונת דרכים, עובר לגור עם סבתו, מומחית למכשפות בנורווגיה.
צוואת הוריו מציינת שהילד אמנם יגור עם סבתו, אך באנגליה.
הילד והסבתא נוסעים לאנגליה למלון "מקסים", טרם המעבר לביתם, שם ללא ידיעתם מתרחש כנס מכשפות.
המכשפות מתכננות להפוך את ילדי העולם לעכברים בעזרת שיקוי שאותו יכניסו לממתקים.
הילד מגיע לאולם הכנס בטעות, שומע על תוכניותיהן, נמצא ונהפך לעכבר.
הילד, ביחד עם סבתו, מנסה להביס את המכשפות, ולבסוף מצליח על ידי הכנסת השיקוי של המכשפות לאוכל שלהן, וכך הוא הופך אותן לעכברים.
"המכתב" הוא אלבום האולפן החמישי של הזמר-יוצר הישראלי אביב גפן, והרביעי של להקת הרוק התעויוט.
האלבום יצא לחנויות במאי 1996 ובמהרה הוכתר כ"אלבום זהב" עם מכירות של למעלה מ-20,000 עותקים, ובהמשך הוכתר כ"אלבום פלטינה" על מכירת של למעלה מ-40,000 עותקים.
האלבום כלל להיטים רבים, ובהם השיר "לבכות לך" שנכתב במקור לאריק איינשטיין ומאוחר יותר בוצע על ידי גפן בעצרת השלום בכיכר מלכי ישראל, שבה נרצח ראש הממשלה יצחק רבין.
השיר הפך לימים להמנון לא רשמי לזכרו של רבין.
ההקלטה שמופיעה באלבום היא מתוך עצרת לזכר רבין שנערכה כשבוע לאחר הרצח.
האלבום לווה לפני צאתו בסינגלים "עונות" ו"המכתב" שהפכו במהרה ללהיטים גדולים.
בהמשך יצאו "קנאה", "עצוב בלעדייך" ו"מרד הדמעות".
השיר "עונות" כבש את המצעדים השבועיים השונים של תחנות הרדיו בישראל, ודורג במקום ה-3 במצעד הפזמונים העברי השנתי ה'תשנ"ו של רשת ג'.
באותו מצעד דורג "המכתב" במקום ה-8, "קנאה" במקום ה-16 ו"מרד הדמעות" במקום ה-20.
אורי מילס - חמת חלילים סקוטית (2), חמת חלילים אירית (2, 14)
המכשפים מווייברלי פלייס היא קומדיית מצבים מסוגת פנטזיה אמריקאית ששודרה בערוץ דיסני מ-12 באוקטובר 2007 ועד 6 בינואר 2012. הסדרה נוצרה על ידי טוג ג'.
גרינוולד, ובה כיכבו סלינה גומז, דייוויד הנרי וג'ייק ט.
צוות השחקנים המרכזי כולל גם את ג'ניפר סטון, מריה קנאלס-בררה ודייוויד דלואיז.
הסדרה זכתה בפרס אמי לבידור בפריים-טיים לתוכנית ילדים יוצאת מן הכלל בשנת 2009. עיבוד לסרט של הסדרה, המכשפים מוויברלי פלייס: הסרט, שודר לראשונה בערוץ דיסני ב-28 באוגוסט 2009. הסרט זכה בפרס אמי לתוכנית ילדים יוצאת מן הכלל בשנת 2010, ובכך זיכה את הסדרה בשני ניצחונות רצופים בפרס.
עונת הסיום זיכתה את הסדרה בפרס אמי לתוכנית ילדים יוצאת מן הכלל בשנת 2012, ובכך הסדרה סיימה את שידוריה עם מספר כולל של שלושה פרסי אמי.
המכשפים מוויברלי פלייס כוללת 4 עונות, בהן 106 פרקים.
פרק הסיום של הסדרה נצפה על ידי יותר מ-10 מיליון צופים, פרק הסיום הנצפה ביותר בתולדות ערוץ דיסני.
ב-15 במרץ 2013, "המכשפים מוויברלי פלייס: אלכס נגד אלכס" שודר בערוץ דיסני כספיישל טלוויזיוני, ועלה לשירות הסטרימינג "דיסני+" לכבוד השקתו בישראל ב-16 ביוני 2022.
בשנת 2024 החלה להיות משודרת סדרת ספין אוף בשם "המכשפים מווייברלי פלייס: הדור הבא".
המכשפים מווייברלי פלייס מתעדת את הרפתקאות משפחת רוסו.
משפחת רוסו חיה בוויברלי פלייס שבגריניץ' וילג' במנהטן, מעל בית קפה שבבעלותם.
המשפחה מורכבת מהאחים אלכס (סלינה גומז), ג'סטין (דייוויד הנרי), ומקס (ג'ייק ט.
שלושת בני הנוער הם מכשפים וחיים עם אביהם האיטלקי, ג'רי (דייוויד דלואיז), מכשף משפחתי לשעבר, ואמם המקסיקנית, תריסה (מריה קנאלס-בררה).
כשהאחים רוסו משלימים את הכשרת המכשפים שלהם, הם צריכים להשתתף בתחרות כדי להחליט מי יהפוך למכשף המשפחה (זה שישמור על כוחותיו הקסומים לנצח) של הדור שלהם, בעוד האחרים מאבדים את כוחותיהם והופכים להיות בני תמותה.
בגלל זה, ג'רי מנסה ללמד את ילדיו לא להיות תלויים בקסם.
עם זאת, מכיוון שאחד מהם זוכה לשמור על כוחותיו, ג'רי גם נותן לילדים שלו שיעורים במכשפות (השיעורים מסתיימים באמצע העונה הרביעית).
חדר האחסון של בית הקפה של משפחת רוסו הוא חדר המכשפים שלהם.
בחדר יש שער המאפשר להם לבקר בעולם המכשפים, וליצורים אחרים לבקר אותם.
מנהל מועצת המכשפים, פרופסור קרומבס (איאן אברקרומבי), מבקר באופן קבוע בבית משפחת רוסו.
בשל היותם מכשפים, הם צריכים לשמור על זהותם העל טבעית בסוד.
אף על פי כן, החברה הכי טובה של אלכס, הארפר פינקל (ג'ניפר סטון), מגלה את הסוד בעונה השנייה.
חברו הטוב ביותר של ג'סטין, זיק בקרמן (דן בנסון), מגלה את הסוד בעונה הרביעית, יחד עם בן זוגה של אלכס, מייסון גרייבק (גרג סולקין), אדם זאב, ובת זוגו של ג'סטין, ג'ולייט ואן האוזן (ברידג'יט מנדלר), ערפדה.
סלינה גומז בתור אלכס רוסו
דייוויד הנרי בתור ג'סטין רוסו
ג'ניפר סטון בתור הרפר פינקל
מריה קנאלס-בררה בתור תריסה רוסו
דייוויד דלואיז בתור ג'רי רוסו
דן בנסון בתור עזקיאל "זיק" ביקרמן
איאן אברקרומבי בתור פרופסור קרומבס
ביל צ'וט בתור מר לריטיט
ג'ף גרלין בתור דוד קלבו (עונות 1–3)
פול ליטוסקי בתור פרנקי/ג'ואי (עונות 1–3)
ג'וש סוסמאן בתור יו נורמוס (עונות 1–2, 4)
סקיילר סמואלס בתור גרטרוד "גיגי" הולינגסוורת' (עונות 1–2)
לוסי הייל בתור מירנדה האמפסון (עונה 1)
ברידג'יט מנדלר בתור ג'ולייט ואן האוזן (עונות 2–4)
דניאל סימון בתור דין מוריארטי (עונות 2 and 4)
אנדי קינדלר בתור קנצלר רודי (עונות 3–4)
גרג סולקין בתור מייסון גרייבק (עונות 3–4)
מויסס אריאס בתור קונצ'ס (עונה 3)
היילי קיוקו בתור סטיבי ניקולס (עונה 3)
קארי וולגרן בתור הלן (עונה 4)
באיילי מדיסון בתור מקסין רוסו (עונה 4)
פרנק פאצ'קו בתור פליקס (עונה 4)
לוון רמבין בתור רוזי (עונה 4)
ג'ון רובינסטין בתור ג'ורג' (עונה 4)
פרד סטולר בתור דקסטר (עונה 4)
קמרון סנדרס בתור נלביס (עונה 4)
מקאלי מילר בתור טליה רובינסון (עונה 4)
קרוסאובר עם החיים היפים על הסיפון והאנה מונטנה
הפרק ה-25 בעונה השנייה הוא החלק הראשון מתוך שלושה פרקי קרוס-אובר שממשיכים בחיים היפים על הסיפון ונגמרים בהאנה מונטנה.
ג'סטין לוקח את אלכס ומקס לשייט להוואי על סיפון הטיפטון כשהוא זוכה בכרטיסים.
הוא מתיימר להיות רופא כדי להרשים את לונדון טיפטון בזמן שאלכס משתמשת בקסם להביא את הרפר לסיפון.
במהלך השיט, אלכס מותחת את ג'סטין, שהופך לכחול בזמן שהאנה מונטנה עולה על הספינה כדי להשתתף בהופעה בהוואי, מה שמוביל את קודי לנסות להשיג כרטיסים לעצמו ולביילי.
"המכשפים מוויברלי פלייס: הסרט", הוא סרט טלוויזיה אמריקאי, אשר צולם בסן חואן שבפוארטו ריקו בפברואר ובמרץ 2009. הסרט שודר לראשונה ב-28 באוגוסט 2009.
לאחר שאלכס נבחרת להיות מכשפת המשפחה, היא מתחילה להשתמש בקסם לצרכיה, וזה לא מוצא חן בעיני משפחתה ומייסון.
אלכס החליטה להוציא את כל הדברים הרעים מתוכה, אך מה שלא ידעה הוא שהיא יצרה אישיות אחרת, כמו בן אדם הזהה לה בדיוק עם אופי רע.
Vampires on Waverly Placeמכשפים נגד ערפדים בווייברלי פלייס24 ביולי 20094827Wizards vs.
Zombiesמכשפים וערפדים נגד זומבים8 באוגוסט 20095130Retestבדיקה חוזרת21 באוגוסט 2009
Finklesמכשפים נגד פינקלים30 ביולי 20107524All About You-Niverseהכל סובב את היקום-שלך20 באוגוסט 20107625Uncle Ernestoהדוד ארנסטו27 באוגוסט 20107726Moving Onלהמשיך הלאה10 בספטמבר 20107827Wizards Unleashedהמכשפים נחשפים1 באוקטובר 20107928Wizards Exposed15 באוקטובר 2010
Angelsמכשפים נגד מלאכים: מצפן המוסר18 בפברואר 20118910Back To Maxבחזרה למקס11 במרץ 20119011Zeke Finds Outזיק מגלה8 באפריל 20119112Magic Unmaskedקסם מאחורי המסכה13 במאי 20119213Meet the Werewolvesתכירו את הזאבים17 ביוני 20119314Beast Tamerמאלף החיות24 ביוני 20119415Wizard of the Yearמכשפת השנה8 ביולי 20119516Misfortune at the Beachביש מזל בחוף24 ביולי 20119617Wizards vs.
Asteroidמכשפים נגד אסטרואיד19 באוגוסט 20119718Justin's Back Inג'סטין חוזר לתחרות26 באוגוסט 20119819Alex the Ppupetmasterאלכס, מפעילת הבובות16 בספטמבר 20119920My Two Harpersהרפר כפול שתיים30 בספטמבר 201110021Wizards of Apartment 13Bהמכשפות מדירה 13ב7 באוקטובר 201110122Ghost Roommateרוח רפאים שותפה14 באוקטובר 201110223Get Along, Little Zombieתתאקלם, זומבי קטן21 באוקטובר 201110324Wizards vs.
Everythingמכשפים נגד הכל28 באוקטובר 201110425Rock Around the Clockרוק מסביב לשעון4 בנובמבר 201110526Harperellaהרפרלה18 בנובמבר 201110627Who Will Be the Family Wizardתחרות המכשפים6 בינואר 2012
הפסקול יצא לאור ב-4 באוגוסט 2009 תחת חברת וולט דיסני.
האלבום כולל שירים והשראה מסדרת הטלוויזיה ומהסרט.
המכשף האחרון הוא עיתון פנטזיה ומשחקי תפקידים ישראלי, אשר יצא לאור בחמישה גליונות בלבד (העיתון יצא על בסיס דו-חודשי מדצמבר 1993 עד יוני 1994).
אף על פי כן נודע בקרב קהילת משחקי התפקידים בארץ, ואף הפך לפריט נפוץ בקרב שחקנים רבים, עקב תפוצתו הרחבה והבאתו לידיעת הכלל על ידי הנפקה גדולה וחלוקה כשי בידי מגזינים וארגונים שונים.
הצוות הורכב, בין השאר, משחקנים ידועים בקהילה או מעורכים מחברת "מיצוב" המשווקת והמתרגמת של ספרי החוקים למשחק מבוכים ודרקונים והרחבותיו, עד לשנת 1995.
דוד אלכסנדר - עורך ראשי.
גבע פרי - עורך אחראי (מיצוב).
ערן בן-סער - שחקן ומארגן ותיק, כיום חבר העמותה לקידום משחקי תפקידים בישראל, ובמגזין "הפאה החמישית." לשעבר עורך במגזין WIZ, ממקימי קבוצת Demons under the sink והעורך הראשון של המגזין Demon Times.
נמרוד רשף - מאייר קריקטורה וקומיקס, לימים זמר היפ-הופ, מחברי להקת שבק ס (הדיסק השני) ולאחר מכן ממייסדי בויאקה.
דמות חדשה - הכותבים היו מביאים הצעה לתוספת סוג דמות למשחק מבוכים ודרקונים מורחב, לעיתים היה מדובר בתרגום של סוג דמות אשר הופיע בספרים באנגלית (לדוגמה: "האנטי-פלאדין").
חלק מהדמויות נכתבו על ידי צוות העיתון.
מכתבים למערכת - מדור בו העורך היה עונה על שאלות או תלונות הקוראים.
מפלצת חדשה - בכל גיליון (למעט הראשון) הוצעה מפלצת (דמות אשר ניתן לשלבה כאויב, בדרך כלל, במשחק מבוכים ודרקונים מורחב) אשר נכתבה על ידי הקוראים.
הקורא אשר מפלצתו פורסמה בעיתון קיבל במתנה ספר קריאה.
לוח מודעות - העיתון הקצה עמוד אחד להתכתבות בין קוראים המעוניינים למצוא שותף למשחק, או המעוניינים למכור, לקנות, או להחליף חומר בנוגע למשחקי תפקידים וכדומה.
תאכלו את הלב - במדור זה נסקרו שיטות משחק והרחבות אשר לא ראו אור בישראל באותה עת.
מסעות סנרף - קומיקס אשר תיאר את הרפתקאותיו הכושלות של סנרף, המנסה להוכיח את גבורתו כדי לזכות בתואר מנהיג השבט.
במהלך הרפתקאותיו הוא פוגש מיני מפלצות וחברים, אשר אינם מקלים על המשימה.
(הסיפור, אשר נלקח מקומיקס באנגלית של לארי אלמור (Larry Elmore), פורסם במקור בעיתון Dragon האמריקאי בסוף שנות השמונים ויצא באוגדן בשם The Elmore's Snarf Quest Graphic Novel).
על אף מחזור החיים הקצר של העיתון ישנן מספר כתבות אשר הפכו לנכסי צאן ברזל בקרב אוכלוסיית שחקני משחקי התפקידים בארץ:
המבוך האקולוגי - כתבה המתארת את הצורך בהיגיון לוגיסטי צרוף בעת הכנת הרפתקה.
היער השרוף - סיפור אשר מביא באופן סאטירי את הלכי המשחק והקונפליקטים המתרחשים בין השחקנים אשר משפיעים באופן ישיר על הדמויות.
שניים מהאלמנטים המוזכרים בכתבה זוכים לשחזור בקרב שחקנים עד היום: פיל ורוד מעופף אשר נוחת "במקרה" בנקודה בה עומדת דמות-שחקן מעצבנת במיוחד ואגד קסום אשר נדבק אל פיו של אחת הדמויות כעונש על הבעת מרמור.
תוהו בהתגלמותו - הרחבה לחוקים הנוגעים ל"בדיד פלא" במערכת מבוכים ודרקונים מורחב אשר פירטה את אפשרויות הבדיד לפי הטלת קובייה - הרחבה זו התבססה כמעט אחד-לאחד על טבלאות שהופיעו באחד מספרי הכללים באנגלית (המדריך השלם לקוסם).
המכשף הראשון - ראיון עם יוצר המשחק מבוכים ודרקונים, גרי גייגאקס.
המכשפות מאיסטוויק היא קומדיית-אימה משנת 1987 בבימויו של ג'ורג' מילר ובכיכובם של ג'ק ניקולסון, שר, סוזן סרנדון, מישל פייפר, ורוניקה קארטרייט וריצ'רד ג'נקינס.
עלילת הסרט מבוססת על רומן מאת ג'ון אפדייק באותו השם.
הסרט הוא תערובת של ז'אנרים שונים, בהם אימה-גותית, קומדיה שחורה וקומדיה מטורפת.
בעיירה הקטנה והשלווה איסטוויק שבניו אינגלנד, חיות שלוש נשים חברות.
אלכס מדפורד (שר), פסלת אלמנה ואם לבת אחת, סוקי ריצ'מונד (פייפר), עיתונאית במקומון ואם לשש בנות שננטשה בידי בעלה, וג'יין ספופורד (סרנדון), נגנית צ'לו, מורה למוזיקה חשוכת ילדים וגרושה טרייה.
שלוש הנשים מעבירות יחד את שגרת חייהן האפרורית והעצמאית בתקווה שאביר חלומותיהן יגיע יום אחד.
בערב חורפי אחד, הן מעלות בדמיונן את דמות הגבר המושלם שיגאל אותן מבדידותן.
למחרת היום מתוודעת העיירה להגעתו של דמות מסתורית אשר הגיעה ורכשה את בית לנוקס, אחוזה מבודדת בפאתי העיירה.
המעסיקה של סוקי, פלישיה היא הראשונה לחשוד בנוכחות הבלתי ידועה של אותה אישיות, אשר אף אחד אינו מצליח לזכור את שמו.
בערב בו מופיעה ג'יין עם הרכב מוזיקלי מול אנשי העיירה מופיעה לבסוף דמותו האקצנטרית של הזר המסתורי, ושמו גם נגלה לבסוף, דריל ון- הורן (ג'ק ניקולסון).
שלוש הנשים מוצאות עצמן נמשכות אל אישיותו הבלתי פתורה, ואלכס מוצאת עצמה הראשונה להיפגש אתו, כאשר במהלך נסיעה על אופניה היא נתקלת בו ומוזמנת לארוחת צהריים בביתו.
במהלך המפגש נחשף דריל במלוא הדרו כגבר ראוותן, גאוותן, גס רוח ובסופו של דבר מפתה את אלכס לחדר המיטות שלו.
אלכס דוחה אותו בשאט נפש, אך לפני שהיא מספיקה לעזוב שוטח בפניה דריל את כל מהלך חייה הסביל ומשדל אותה להשתחרר מריסוניה וליהענות לתשוקותיה, והיא נענית לפיתויו.
גם ג'יין וסוקי מוצאות עצמן מחוזרות על ידי דריל.
את ג'יין הוא משכנע לערבב את תשוקותיה בלהט נגינתה ופורץ את המחסומים היצירתיים והיצריים שבה, ומול סוקי הוא מציג את השתאותו מול פלאי הבריאה הנשית.
לבסוף נוצרת חברות הדדית בין הארבעה, כאשר שלוש הנשים חולקות באביר חלומותיהן ומעבירות את שגרת יומן במחיצתו.
פלישיה, אשר שמרנותה ושפיותה הגבולית אינן רואות בסגנונן של שלוש הנשים כפורענות וטומאה מפיצה בעיתון כתבה המספרת על הפריצות שבבית לנוקס וכתוצאה מכך מוצאות עצמן הנשים מנודות על ידי שאר תושבי העיירה.
בערב בו מתכנסים הארבעה בביתו של דריל ומתמרמרים על נוכחותה הטורדנית של פלישיה.
בו זמנית, בביתה, פלישיה סובלת ממחושים ומתסמונת מוזרה אשר גורמת לה להקיא גלעיני דובדבנים, מה שמסתבר להיות כישוף של דריל המתבצע בידי שלוש הנשים שאוכלות דובדבנים בתאווה לצדו.
כתוצאה מכך פלישיה הופכת לאחוזת דיבוק וחוזה כי דריל הוא בעצם השטן, וששלוש הנשים עתידות ללדת לו בנים, אך לפני שהיא מספיקה לדווח להן על כך בעלה הורג אותה מתוך פחד.
למחרת, כאשר העיירה מוכת הלם על הרצחה של פלישיה, נפגשות שלוש הנשים.
סוקי מגיעה למסקנה כי הדיבורים שלהן הן שגרמו לכך ומהרגע בו נכנס גבר לחייהן שום דבר לא חשוב עוד.
השלוש מתחילות לריב וכתגובה לכך האדמה מתחילה לרעוד תחתיהן.
הן מתפצלות ובורחות, ומנתקות את הקשר שלהן מדריל.
כתוצאה מכך, מלא זעם ועלבון, מחליט דריל להתנקם בהן ובאמצעות יכולות הכישוף שלו הוא מעמת כל אחת מהנשים מול פחדיהן הגדולים: דמותה של ג'יין מזדקנת לרגעים לזמן קצר, אלכס מוצאת עצמה במיטתה מכוסה במאות נחשים, וסוקי מותקפת בכאב עז ודימומים פנימיים שגורמים לגסיסתה.
במהלך אשפוזה בבית החולים, מסתבר לשלושתן כי דריל עיבר אותן, ושהוא האחראי לכל מה שקרה.
אלכס מגיעה אליו הביתה ומשכנעת אותו להפסיק עם הכישוף ובתמורה הם יחזרו לחיות יחד.
לאחר שסוקי נרפאת חוזרות השלוש אל ביתו של דריל לתנות ליל אהבים.
למחרת היום נוסע דריל העירה, והשלוש נשארות בביתו.
במטרה לסלק את דריל הן יוצרות בובת שעווה בדמותו ומתחילות לכשף אותה, מה שגורר תגובה ישירה על דריל עצמו.
כאשר הוא חוזר אל הבית, דמותו המפלצתית נחשפת והשלוש מסתגרות במטבח.
הן ממיסות את הבובה באש ובכך מסלקות את דריל.
שנה מאוחר יותר, גרות שלוש הנשים עם כל ילדיהם יחד, כולל שלושת הבנים, צאצאיו של דריל.
שם השחקן/ית שם הדמות הערותג'ק ניקולסוןדריל ון הורןשראלכסנדרה (אלכס) מדפורדסוזן סרנדוןג'יין ספופורדמישל פייפרסוקי רידג'מונטורוניקה קארטרייטפלישיה אלדןריצ'רד ג'נקינסקלייד אלדןקית' ג'וחיםולטר נףקרל סטרויקןפידל
הסרט קיבל ביקורות מעורבות באופן כללי ולציון 73% באתר ריכוז הביקורות Rotten Tomatoes, מתוך 26 ביקורות.
שנה פרס קטגוריה תוצאה 1988 פרס אוסקר הסאונד הטוב ביותר 1988 פרס אוסקר המוזיקה המקורית הטובה ביותר
המכשפים על הסיפון עם האנה מונטנה היא טרילוגיה של פרקי קרוסאובר של 3 קומדיות מצבים מבית ערוץ דיסני - המכשפים מוויברלי פלייס, החיים היפים על הסיפון והאנה מונטנה.
הפרקים שודרו לראשונה בארצות הברית ב-17 ביולי 2009.
העלילה של הטרילוגיה מתחילה במשפחת רוסו.
הוריה של אלכס מענישים אותה על כך שלא ביצעה את שיעורי הבית במדעים שקיבלה מבית הספר והיא נאלצת ללמוד מדעים לאורך חופשת הקיץ.
באותו הזמן ג'סטין מקבל הודעה על כך שזכה בהגרלה בכרטיסים להפלגת הנוער של האס אס טיפטון (הספינה שזאק וקודי גרים עליה).
בהזמנה גם כתוב שהוא זוכה למפגש עם לונדון טיפטון המפורסמת.
כאשר המשפחה מגיעה לאוניה כדי ללוות את מקס וג'סטין, אלכס מגלה שעל הספינה יש כיתת לימוד מדעים.
הוריה מחליטים לאפשר לה להישאר על האוניה, בתנאי שתלמד מדעים בכיתת הלימוד.
כאשר אלכס מגיעה לחדר שלה היא מוציאה מהתיק שלה, בעזרת קסם, את הרפר חברתה הטובה ושולחת אותה להתחזות אליה וללכת במקומה לכיתת המדעים בזמן שהיא מבלה.
בינתיים מקס פוגש את זאק והם מכריזים על אתגר ביניהם מי עושה יותר דברים טיפשיים.
ג'סטין פוגש את לונדון ומחליט להזמין אותה לצאת אז הוא מתחזה לדוקטור פסל, לונדון מסכימה לצאת איתו.
הרפר פוגשת בכיתה את קודי ומציגה את עצמה בתור אלכס רוסו.
אלכס פוגשת את בילי והם מתחרות בתחרות שהפרס שלה זה זוג כרטיסים למופע של האנה מונטנה ואלכס מודה שהם רימו בכך שהם ירקו על הרצפה ומוסבי מבקש ממנה שם כדי לתלות אותו על לוח הרמאים אז אלכס ממציאה שם בדוי.
ג'סטין נמצא בדייט עם לונדון ואז היא נזכרת שהיא צריכה ללכת לפגוש את משפחה רוסו שזכו בתחרות.
ג'סטין שמפחד שלונדון תגלה שהוא לא באמת דוקטור אך כאשר לונדון מגיעה היא לא מבחינה שהוא זה דוקטור פסל.
ג'סטין מחליט שהוא רוצה להיפרד מלונדון מכיוון שהיא טיפשה מידי אז הוא מחליט לספר לה את האמת.
כאשר מקס וזאק עושים תחרות עגלות ברחבי האוניה הם מפילים בטעות את בילי לתוך בריכה והיא נחנקת מהפיצה שלה.
אלכס מצילה אותה וכאשר מוסבי שואל אותה איך קוראים לה היא בטעות נוקבת בשם הבדוי שלה.
מקס אומר שזה לא השם שלה ושקוראים לה אלכס רוסו והיא אחותו.
אלכס בתמורה דוחפת אותו למים.
לונדון נפרדת מג'סטין בטענה שהוא רופא טיפש מידי.
החלק השני מתרכז בזאק וקודי והוא מתחיל בכך שכולם מתרגשים בכך שהאנה מונטנה אמורה להגיע לספינה.
בילי מספרת לקודי שהיא רצתה לרכוש כרטיס להופעה אך כולם אזלו.
קודי מספר לה שהוא מכיר את האנה מונטנה מפעם שהיא הייתה במלון שבו הם שאו (מדובר בקרוסאובר הקודם שהם עשו כל כך החיים היפים של האנה מונטנה) בילי אומרת לקודי שאם הוא יביא לה כרטיסים היא תאהב אותו לתמיד, קודי, שיש לו רגשות עזים כלפי בילי מוכן להשיג לה כרטיסים.
זאק מוצא שיש לו ולאלכס שלשניהם יש אח שיורד עליהם כל הזמן והוא מנסה להתחיל איתה.
מקס מנסה להרשים את לונדון באמצעות טריקים (שבעצם אלו קסמים אמיתיים אך היא לא יודעת את זה) אך היא נגעלת כאשר הוא אומר שהוא לא מתקלח כל יום או לובש בגדים נקיים.
באותו זמן האנה עולה על סיפון והרבה מעריצות רוצות לפגוש אותה.
כאשר קודי בא ליד החדר שלה לאחר שהאנה לא מזהה את קודי הוא מנסה שוב.
באותו הזמן אלכס, שנמאס לה שג'סטין יורד עליה, שמה בבריכה צבע כחול וכאשר ג'סטין ננס לבריכה הוא כולנו נצבע בכחול.
לאחר שמוסבי מתעצבן הוא מאיים על הבן אדם שעשה את זה וחושב שהוא יודע שמדובר בזאק.
ג'סטין לעומת זאת חושב שמדובר באלכס והם הולכים לחפש אותם ג'סטין את אלכס ומוסבי את זאק.
אלכס מגיעה לחדר של זאק ומתחבאת שם מפני מוסבי זאק מחפה עליה אך מוסבי חושב שזה מכיוון שהבקבון עם הצבע נפל לאלכס רגע לפני שהיא נכנסה לחדר שלו.
קודי מבקש מלונדון להתקשר להאנה מונטנה לאחר שהיא מסרבת קודי מתחיל להתייאש אך לאחר שבילי קוראת לו הבחור שלי הוא מתמלא מוטיבציה ומבטיח לה שיביא לה כרטיסים אך לא ידע איך.
דווקא אז מתחילה תחרות באוניה שהזוכה מקבל כרטיס זוגי להופעה של האנה מונטנה והוא מליט לנסות.
אלכס רוצה שזאק יתוודה שהוא עשה זה אך הוא לא מוכן לעשות זאת.
זאק לא יודע שאלכס עשתה את זה והוא חושב שקודי עשה את זה אלכס מחליטה לעזור לו למצוא הוכחה מזויפת לכך שקודי עשה את זה.3 מקס ממשיך לנסות להתחיל עם לונדון.
קודי נמצא בתחרות והצליח להשיג הרבה דברים מהרשימה.
אלכס מאיימת על מקס שלא יגלה שהיא עשתה את זה.
לאחר שמקס לא מספר ללונדון על מה אלכס דיברה היא כועסת עליו.
קודי מוצא את הפריט האחרון ברשימה והוא מתחיל לרוץ עליו מנגד זאק חושב שהוא עומד לברוח אז הוא מתקיל אותו.
התחרות מסתיימת והוא לא מצליח להשיג את הכרטיסים.
זאק עולה על זה שאלכס צבע את הבריכה בכחול אך הוא לא כועס עליה ואפילו מתאהב בה.
ג'סטין אומר לאלכס שהיא תהיה מקורקעת בהוואי.
מוסבי מבקש סליחה מזאק אבל אומר לו שהוא יסה להגן על אלכס הוא עשה כמה מתיחות לכן גם הוא בצרות.
קודי מתוודא בפניבילי שהם לא הולכים למופע והוא מתחיל לספר לה כל מה שעבר עליו בשביל הכרטיסים ובילי מחבקת אותו היא אורמת שאף אחד לא עשה דברים כאלה בשבילה.
מוסבי מסיח את דעתם של המעריצים ומוריד את האנה ללובי שם היא פוגשת את קודי ובילי והיא נזכרת שהיא כן פגשה את קודי אחרי שהיא ראתה את כתם העוגה שיש לו על החולצה היא נותנת להם כרטיסים למופע ואישורי מעבר למאחורי הקלעים.
בילי מאושרת ואומרת שזה הדייט הטוב ביותר שעומד להיות לה, קודי מופתע ובילי מנשקת אותו.
לונדון מקבלת בסוף את חיזוריו של מקס ומנשקת אותו בלחי.
האנה מגלה כי היא איבדה צמיד המזל שאמא שלה נתנה לה אך היא חייבת למהר לחזרה של המופע שלה.
היא חוזרת ומצהירה שזו הייתה החזרה הכי גרועה שלה ומתחילה סדרה של צרות.
הן הופכות את החדר במטרה למצוא את הצמיד אך ללא הצלחה.
היא הולכת לחדר של אבא שלה ושואלת אותו אם הוא ראה את הצמיד והוא משיב שלא.
הן חוזרות לחדר במטרה לחפש בגרביים שהיא גרבה אתמול אך מגלות כי המנקה סידרה את החדר ולקחה את הגרביים.
באותו הזמן אוליבר וג'קסון נהנים בזמן שבו הם לבד בבית מכיוון שמיילי ורובי (האבא) נמצאים על האוניה בהוואי.
הם מקבלים חבילה הביתה שמיועדת לרובי.
ג'קסון מתקשר אליו להגיד לו שהחבילה הגיעה והוא רוצה לפתוח אותה ורובי לא מסכים לו כי זו חבילה שמיודעת לו ורוצה לפתוח אותה כשהוא יחזור.
מיילי ולילי ומחפשות את הגרביים של מיילי ולא מוצאות.
המנקה מוצאת את הצמיד של מיילי ונותנת אותה למוסבי.
לונדון רואה את הצמיד של מיילי והיא לוקחת אותו לעצמה מיילי בתגובה הולכת לבקש מלונדון את הצמיד ולונדון בטעות מפילה את הצמיד מהאוניה למים.
מיילי עצובה על כך שאיבדה את הצמיד שלה ובעקבות הסופה בחוץ הפאה שלה עפה מהראש שלה.
מיילי מאמינה כי המזל שלה נעלם מפני שצמיד המזל שלה אבד.
ג'קסון ואוליבר מנסים לפתוח את החבילה בלי שתיהרס ומכיוון שלא מצליחים הם מחליטים לקרוא לריקו אך בתמורה לכך שיעזור להם הוא מבקש שמה שלא יוצא הוא משחק איתו ראשון.
הוא מצליח לפתוח אותו והם שומעים צפצוף וכאשר הצפצוף נגמר מתקן מתנפח נפתח בבית ומועך אותם לקיר.
רובי מתקשר אליהם ובכך מלמד אותם לקח לא לגעת לו בדברים.
מיילי מנסה לצבוע את השיער שלה מה שעובד ללא הצלחה.
מיילי אומרת לקודי ובילי שהמופע בוטל בילי מתאכזבת בכך שבוטל המופע וגם שאף אחד לא זכר את היום הולדת שלה.
מיילי מדברת עם אבא שלה על כך שאין לה מזל מאז שהיא איבדה את צמיד המזל של אמא שלה איך הוא אומר לה שעם הצמיד או בלעדיו היא נמצאת איתה בלב ואין לזה שום קשר למזל.
מיילי מודיעה לבילי וקודי שהמופע חוזר ומיילי מופיעה.
אלכס רוסו - סלינה גומז
ג'סטין רוסו - דייוויד הנרי
מקס רוסו - ג'ייק ט.
טרזה רוסו -מריה קאנאאלס באררה
ג'רי רוסו - דייוויד דלואיס
הרפר פינקל - ג'ניפר סטון
זאק מרטין - דילן ספראוס
קודי מרטין - קול ספראוס
ביילי פיקט - דבי ראיין
לונדון טיפטון - ברנדה סונג
מריון מוסבי - פיל לואיס
האנה מונטנה, מיילי סטיוארט - מיילי סיירוס
רובי ריי סטיוארט - בילי ריי סיירוס
לולה לפניגל, לילי - אמילי אוסמנט
ג'קסון סטיוארט - ג'ייסון ארלס
אוליבר אוקן - מיטשל מוסו
ריקו סוואב - מויסס אריאס
המכשפים מוויברלי פלייס: הסרט הוא סרט טלוויזיה אמריקאי המבוסס על סדרת הטלוויזיה "המכשפים מווייברלי פלייס" של ערוץ דיסני.
הסרט שודר לראשונה ב-28 באוגוסט 2009 וזכה ב-300 מיליון צפיות.
הוא במקום הראשון במדד הצפיות בסרטים של ערוץ דיסני לפני "היי סקול מיוזיקל 2" שהיה במקום השני.
ב-3 ביוני 2010 ערוץ דיסני הודיע כי יפיק סרט המשך.
הסרט הוא הסרט הטלוויזיוני האמריקאי הראשון שצולם בסן חואן שבפוארטו ריקו, כאשר צילומיו התרחשו בפברואר ובמרץ 2009.
הסרט מתחיל ב'וויברלי סאב סטיישן'.
אלכס מסיימת את עבודתה במקום ומסתבכת עם התיק המכושף של ג'סטין.
היא מגלה כי בתיק המכושף היה המטה המשפחתי, הניתן רק למכשפים בוגרים, ואף ספר הכישופים האסורים.
הוריה של אלכס מגלים את אי הסדר שגרמה ולכן אוסרים עליה ללכת למסיבה באי ברוקלין.
אלכס וחברתה הרפר מצליחות להתחמק מהבית בעזרת חדר הרכבת שנמצא במסעדה.
חדר הרכבת היה פעם קרון רכבת אמיתי וזה מה שגורם לאלכס לקחתו ולנסוע בו בשבילי הרכבת התחתית של ניו יורק.
אלכס והרפר גורמות לתאונות רבות בשבילים, בין השאר שורטות והורסות את קרונם למוות.
ברגע שהקרון עומד להתנגש במחסום מציל אותם ג'סטין בעזרת המטה המשפחתי אך עדיין נראה הנזק שנגרם.
בדיוק אז חוזרים הורי הילדים, רואים את הנזק ומכריחים את אלכס לצאת איתם לחופשה משפחתית לאיים הקאריביים, שתכננו לפני זמן רב.
תריסה, האם, אף אוסרת על הילדים להשתמש בכשפים, אך אלכס בכל זאת משאירה אצלה את ספר הכשפים האסורים.
לאחר שהם מגיעים לאיים, הם מטיילים בכל מיני מקומות, וביניהם אף גולשים על גלשני רוח.
אלכס מגלה כי ג'סטין גנב את המטה המשפחתי והשתמש בו כדי לרכח את הגלישה.
לאחר הגלישה, חואן, הדייל, ביקש מאלכס ללכת למסיבה יחדיו.
אמה של אלכס סירבה, ואלכס ניסתה עליה כישוף מיוחד שנותן לה שליטה מוחלטת באימה.
לאחר שהכישוף נכשל אלכס סוחטת את ג'סטין ומקבלת את המטה.
היא נתפסה על ידי אמה מהר מאוד, מה שגרם לה להביע משאלה שאמה ואביה לעולם לא היו נפגשים.
הם פוגשים את אביהם לשעבר, שמספר להם כי בעוד 48 שעות הם יעלמו וישכחו את עברם.
הזוג מטילים על מקס את האחריות לדאוג להוריהם, ואילו אלכס וג'סטין פוגשים מכשף לשעבר שבבעלותו מפה מיוחדת לאבן המשאלות ותוכי שמלווה אותו.
השניים עוברים הרפתקאות רבות אך מפסידים את האבן, ולכן נאלצים לערוך תחרות על כוח המכשף הבוגר.
אלכס מנצחת, אך אחיה כבר נשאבו למעמקי המציאות.
ג'רי, שכבר זיכה את השלישייה באמונו, מנסה לעודד את אלכס ואילו תריסה, שגם היא האמינה בהם, גונבת את האבן מהמכשף לשעבר ונותנת אותה לאלכס.
אלכס מצליחה להציל את המצב ולהחזיר הכול לקדמותו.
בסוף הסרט, אלכס משנה לגמרי את עמדתה.
שם השחקן תפקיד סלינה גומז אלכסנדרה מרגריטה רוסו דייוויד הנרי ג'סטין ווינצ'יה פפה רוסו ג'ניפר סטון הרפר פינקל מריה קנאלס-בררה ת'ריסה רוסו דייוויד דהלואיס ג'רי רוסו ג'ייק ט.
המכשפה (ביידיש: די כישוף-מאכערין, די צויבערין, קאלדוניא) הוא מחזה מוזיקלי שנכתב והועלה ב-1877 או 1878 על ידי אברהם גולדפדן.
מירלה (מירעלע) היא נערה יתומה בת 17 שחיה עם אביה העשיר ואמה החורגת בתיה.
המחזה מתחיל ביום הולדתה ה-17 והחגיגה הגדולה שנערכת לה על ידי משפחתה.
בחגיגה נוכחות כמעט כל הדמויות המשתתפות במחזה: אברמצֶה, אביה של מירלה; מרקוס, הארוס שלה; בתיה, אמה החורגת; הוצמאך (האָצמאַך), הרוכל העני וטוב הלב; חסרה רק המכשפה, שמופיעה מאוחר יותר.
ביום ההולדת מגיע שוטר ואוסר את אביה בשל עברות לא ידועות.
מירלה נשארת לבד עם אמה החורגת, שמחפשת כל דרך להיפטר גם מאביה וגם ממנה (מתברר שהיא, בעזרת המכשפה המקומית באבע יאכנע (בּוֹבֶּה יַאכנֶה) וקרוב משפחתה אליקום, תכננו להפליל את האב.
באבע יאכנע מציעה לבתיה לשלוח את מירלה לשוק כדי לקנות בשר ולעשות את עצמה כאילו שמה כסף בארנקה; כשמירלה תגלה שאין לה כסף היא תפחד לחזור הביתה למכות ולקללות של אמה החורגת.